**Mesto Sabinov**

**Mestský úrad Sabinov, Námestie slobody č. 57, 083 01 Sabinov**

Mesto Sabinov, (ďalej len ako „vyhlasovateľ“) týmto v zmysle zákona SNR č. 138/1991 Zb. o majetku obcí v znení neskorších predpisov a podľa § 281 a násl. zákona č. 513/1991 Zb. Obchodný zákonník v znení neskorších predpisov a v súlade s uznesením Mestského zastupiteľstva Mesta Sabinov č. 41 B) zo dňa 2.3.2023

**vyhlasuje**

**obchodnú verejnú súťaž**

**o najvhodnejšie návrhy na predaj nehnuteľnosti:**

**1. Predmet zmluvy**

prevod nehnuteľného majetku Mesta Sabinov, k. ú. Sabinov, zapísaného na LV č. 2214:

* pozemok parcely registra CKN – parcelné číslo 2145/113, k. ú. Sabinov, zastavaná plocha a nádvorie o výmere 203 m2,
* pozemok parcely registra CKN – parcelné číslo 2145/112, k. ú. Sabinov, zastavaná plocha a nádvorie o výmere 306 m2,
* prevádzková budova so súpisným číslom 2511, nachádzajúci sa na pozemku parcely registra CKN p. č. 2145/112

Nehnuteľnosť sa nachádza na Ulici Hollého č. 35A v Sabinove.

**2. Účastník zmluvného vzťahu - kupujúci**

Podľa § 9a ods.12 zákona č. 138/1991 Zb. o majetku obcí v znení neskoršíchpredpisov v spojení s § 2 ods. 1, 3 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov navrhovateľ, ktorý nie je subjektom verejnej správy a ktorý má povinnosť zapisovať sa do registra partnerov verejného sektora, môže byť nadobúdateľom majetku obce, práv k majetku alebo iných majetkových práv, ktorých všeobecná hodnota úhrnne prevyšuje sumu 100.000,00 € len vtedy, ak je zapísaný v registri partnerov verejného sektora podľa z. č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

**3. Podmienka podľa bodu 2.**

Podmienka podľa bodu 2. t. j. povinnosť byť zapísaný v registri partnerov verejného sektora  musí byť splnená najneskôr ku dňu uzavretia kúpnej zmluvy.

**4. Všeobecná hodnota nehnuteľného majetku**

Všeobecná hodnota nehnuteľného majetku stanovená znaleckým posudkom č. 11/2022 zo dňa 12.11.2022 vyhotoveným znalcom Ing. Mikulášom Ilkovičom, Prešov, v zmysle vyhlášky MS SR č. 492/2004 Z. z. o stanovení všeobecnej hodnoty majetku v znení neskorších predpisov, predstavuje **142.000,- €.**

**5.  Zásady ostatného obsahu zamýšľanej kúpnej zmluvy, na ktorých vyhlasovateľ trvá**

1. ponúknutá kúpna cena za prevádzaný nehnuteľný majetok minimálne v sume stanovenej znaleckým posudkom č. 11/2022 z 12. 11. 2022, znalcom stanovená minimálna cena **142.000,- €** (stoštyridsaťdvatisíc eur),
2. doplatok kúpnej ceny jednorazovo vystavením faktúry zo strany vyhlasovateľa,
3. lehota splatnosti: do 30 dní od dňa vystavenia faktúry vyhlasovateľom,
4. záväzok kupujúceho uhradiť kúpnu cenu v lehote podľa písm. c) vrátane úhrady ostatných nákladov spojených s prevodom nehnuteľností, (nákladov za vypracovanie znaleckého posudku, geometrického plánu, správneho poplatku za podanie návrhu na vklad do katastra nehnuteľností),
5. súhlas s podaním návrhu na vklad vlastníckeho práva do katastra nehnuteľností až po zaplatení celej kúpnej ceny podľa písm. a) a c) a ostatných nákladov podľa písm. d),
6. oprávnenie vyhlasovateľa odstúpiť od zmluvy v prípade neuhradenia celej kúpnej ceny podľa písm. b) alebo c) alebo ostatných nákladov podľa písm. d),
7. navrhovateľ nesmie byť ku dňu predloženia návrhu kúpnej zmluvy dlžníkom voči mestu na daniach, poplatkoch a iných platbách,

navrhovateľ, ktorý by bol ku dňu predloženia návrhu kúpnej zmluvy dlžníkom mesta, bude zo súťaže vylúčený

**6.  Ďalšie podmienky obchodnej verejnej súťaže**

1. Návrh je potrebné doručiť do podateľne mestského úradu - v centre prvého kontaktu pre občanov na adrese Námestie slobody 57, 083 01 Sabinov v lehote **do 28. 04. 2023 do 10:00 hod.** v zalepenej obálke s výrazným označením:

„**Obchodná verejná súťaž – Hollého – neotvárať!“**

**„identifikácia navrhovateľa, obchodné meno, sídlo, IČO,  pri fyzickej osobe – meno, priezvisko, adresa“**

na adresu:  
**Mestský úrad Sabinov**  
**Námestie slobody 57**  
**083 01 Sabinov**

Rozhodujúci je dátum a čas vyznačený na prezentačnej pečiatke podateľne Mestského úradu Sabinov.

1. **Návrh musí obsahovať:**
   * návrh kúpnej zmluvy v písomnej forme **podpísaný** oprávnenou osobou v šiestich vyhotoveniach, (text návrhu kúpnej zmluvy je zverejnený  na stránke vyhlasovateľa súťaže [**https://sabinov.sk/navstevnik/uradna-tabula**](https://sabinov.sk/navstevnik/uradna-tabula) pri vyhlásení tejto o. v. s.),
   * presnú identifikáciu navrhovateľa s písomným vyhlásením navrhovateľa, že uvedené údaje sú ku dňu podania žiadosti bezo zmien, takto:
     + kupujúci  – fyzická osoba - titul, meno a priezvisko, rodné priezvisko, dátum narodenia, miesto trvalého pobytu, prípadne bankové spojenie - číslo účtu, v prípade manželov identifikačné údaje obidvoch, alebo
     + kupujúci  – fyzická osoba podnikateľ zapísaná v živnostenskom registri (ŽR) - obchodné meno, sídlo, IČO, bankové spojenie - číslo účtu, alebo
     + kupujúci – právnická osoba (PO) - obchodné meno, sídlo, IČO, bankové spojenie - číslo účtu, štatutárny orgán - podľa výpisu z príslušného registra, údaj o registrácii - Obchodný register Okresného súdu ......., oddiel ......, vložka ..., alebo iný register
   * súhlas s podmienkami obchodnej verejnej súťaže,
   * zámer s prevádzanou nehnuteľnosťou,
   * doklad navrhovateľa, ktorý podá návrh do obchodnej verejnej súťaže o zložení finančnej zábezpeky minimálne vo výške 50% z minimálnej ceny, uvedenej v písmene a) týchto podmienok za nehnuteľný majetok, ktorú zloží na účet vyhlasovateľa (č. ú. vo formáte IBAN: SK48 0200 0000 0034 8926 4653), zmluvu o finančnej zábezpeke podpísanú oprávnenou osobou navrhovateľa v dvoch vyhotoveniach, (text zmluvy je zverejnený na stránke vyhlasovateľa súťaže [**https://sabinov.sk/navstevnik/uradna-tabula**](https://sabinov.sk/navstevnik/uradna-tabula) pri vyhlásení tejto o. v. s.),
   * údaje o oprávnenej kontaktnej osobe, telefón, mobil, e-mail,
2. navrhovateľ berie na vedomie, že s prevodom vlastníctva prechádzajú na neho práva a povinnosti z existujúcich nájomných zmlúv, ktoré sa k dňu vyhlásenia obchodnej verejnej súťaže viažu k predmetu zamýšľaného odpredaja nehnuteľného majetku mesta
3. vyhodnotenie obchodnej verejnej súťaže bude písomne oznámené všetkým navrhovateľom v lehote do 30 dní od vyhodnotenia súťaže,
4. vyhlasovateľ si v súlade s § 283 Obchodného zákonníka vyhradzuje právo zmeniť už uverejnené podmienky súťaže alebo súťaž zrušiť. V prípade zmeny alebo zrušenia súťaže budú tieto skutočnosti uverejnené spôsobom, akým boli vyhlásené podmienky súťaže.
5. v súlade s § 284 Obchodného zákonníka bude do súťaže zahrnutý len ten návrh, ktorého obsah zodpovedá uverejneným podmienkam súťaže. Navrhovatelia nemajú nárok na náhradu nákladov spojených s účasťou na súťaži.
6. vyhlasovateľ si v zmysle § 287 ods. 2  Obchodného zákonníka vyhradzuje právo odmietnuť všetky predložené návrhy bez uvedenia dôvodu. Zároveň, v súlade s ustanovením § 285 ods. 1 Obchodného zákonníka vyhlasovateľ určuje, že predložený návrh už nemožno odvolať.
7. navrhovateľ predložením návrhu v obchodnej verejnej súťaži súhlasí so zverejnením a sprístupnením jeho osobných údajov na účel prevodu vlastníctva.
8. navrhovateľ je povinný byť zapísaný v registri partnerov verejného sektora. Podmienka musí byť splnená najneskôr ku dňu uzavretia kúpnej zmluvy.

**7.  Obhliadka majetku**

1. Obhliadka majetku na mieste samom bude záujemcom umožnená v čase pred podaním návrhu po telefonickom dohovore – Ing. Zuzana Jacková, oddelenie právne a správy majetku mesta Sabinov, tel.: 0947 923 952, email: [zuzana.jackova@sabinov.sk](mailto:zuzana.jackova@sabinov.sk)
2. Pri obhliadke majetku bude pre záujemcov k nahliadnutiu znalecký posudok.